*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*219. számú előterjesztés*

Bátaszék Város Önkormányzata Képviselő-testületének 2018. augusztus 29-én,

16,00 órakor megtartandó ülésére

*Bátaszék Város Önkormányzata 2018. évi közbeszerzési tervének II. számú módosítása*

|  |
| --- |
| **Előterjesztő:** Dr. Bozsolik Róbert polgármester    **Készítette:** Kondriczné dr. Varga Erzsébet jegyző    **Törvényességi ellenőrzést végezte:** Takácsné Gehring Mária aljegyző  **Tárgyalja:**  PG Bizottság: 2018. 08. 28. |

# *Tisztelt Képviselő-testület!*

A képviselő-testület Bátaszék Város Önkormányzata 2018. évi közbeszerzési tervét a 82/2018. (III. 28.) önk.-i határozatával fogadta el. A tervben foglaltak szerint az idei évben egy közbeszerzési eljárás lefolytatására kerül sor, melynek tárgya a TOP-1.1.3-15-TL1-2016-00004 azonosítószámú „Agrárlogisztikai központ kialakítása Bátaszéken” elnevezésű projekt keretében építési beruházás megvalósítása.

Tekintettel a projekt becsült értékére az eljárást megindító felhívást minőség-ellenőrzés céljából szükséges megküldeni a Miniszterelnökség részére. A közbeszerzési szakértő a közbeszerzési dokumentumokat elkészítette, az ellenőrzéshez csatolandó dokumentumok összeállítása folyamatban van. A Miniszterelnökség által megküldésre kerülő ellenőrzési jelentésben foglalt észrevételeknek megfelelő javítást követően van lehetőség a közbeszerzési eljárás megindítására, ezért a közbeszerzési tervben az „Eljárás megindításának tervezett időpontját” 2018. második negyedévről 2018. harmadik negyedévre szükséges módosítani.

A képviselő-testület a 222/2018. (VI. 27.) önk.-i határozatával döntött az „Agrárlogisztikai központ kialakítása Bátaszéken” elnevezésű pályázathoz kapcsolódóan Támogatási Szerződés módosításáról, mely a mérföldkövek időpontjának módosítására irányult. A kivitelezési munkák 100%-os készültségi szintje elérésének határideje 2019. június 30. napjára módosult, így a közbeszerzési tervben a „Szerződés teljesítésének várható időpontját” a 2019. első negyedévről 2019. második negyedévre kell módosítani.

Kérem a fentieknek megfelelően módosított 2018. évi közbeszerzési terv elfogadását.

**H a t á r o z a t i j a v a s l a t :**

**Bátaszék Város Önkormányzata 2018. évi közbeszerzési tervének II. módosítására**

Bátaszék Város Önkormányzatának Képviselő-testülete;

1. *a közbeszerzésekről szóló 2015. évi CXLIII. törvény 42. § (1) bekezdése, valamint a 191/2017.(VII.13.) önk.-i határozattal elfogadott Közbeszerzési Szabályzat II/2.) pontja* alapján a 82/2018. (III. 28.) önk.-i határozatával jóváhagyott Bátaszék Város Önkormányzatának 2018. évi közbeszerzési tervét a jelen határozat melléklete szerinti tartalommal módosítja.
2. felkéri a város jegyzőjét, hogy gondoskodjon az elfogadott közbeszerzési tervnek a város honlapján történő megjelentetéséről és a Közbeszerzési Hatóságnak való megküldéséről.

*Határidő:* 2018. szeptember 5.

*Felelős:* Kondriczné dr. Varga Erzsébet jegyző

*Határozatról értesül:* Közbeszerzési Hatóság

Bátaszéki KÖH városüz. iroda

Bátaszéki KÖH pénzügyi iroda

irattár